ציבור לעומת שותפים
"הרב מלובלין ז"ל שלח את הרב מזא"ה לעזור למנדל בייליס במשפטו המפורסם בשנת תרע"ב. השופט הנכרי שאל את הרב מזא"ה, מדוע על הפסוק: "אדם כי ימות באהל" (במדבר יט, יד), דרשו בתלמוד של היהודים: "ישראל קרואים 'אדם' ואין אומות העולם קרואים 'אדם'!" מדוע אין אתם מחשיבים אותנו לבני אדם?
הרב מזא"ה ענה בשאלה: אם אדוני השופט היה נשפט, האם גוי כלשהו מארץ רחוקה היה מגיע כדי לעזור לאדוני השופט? כצפוי, תשובתו של השופט היתה שלילית. המשיך הרב מזא"ה ואמר לשופט: חז"ל דייקו בלשונם: "ישראל קרואים אדם"! - בלשון יחיד, כי כולנו גוף אחד, כאשר יכאב מקום אחד, יתפשטו הכאבים לכל הגוף, לכן אנחנו נקראים "אדם" - אחד, האחד נחלץ לעזרת חברו, כי הוא מרגיש את כאבו, תופעה שאינה קימת אצל אומות העולם, כי הם אינם "אדם" - אחד, אלא נפרדים, ואינם נחלצים לעזרה הדדית, אלא כאשר הם אחים להורים משותפים, או שאר סיבות נראות לעין. אבל היהודי, די לו לשמוע שיהודי בצרה, והוא כבר יחפש במה יוכל לעזור לו. מהטעם הזה הגעתי מארץ רחוקה לעזור לנשפט[footnoteRef:1]".
 [1:  בגוגל: אתר דעת אתם קרויים אדם.  הרב חנוך גבהרד.
] 

משנה תמורה פרק א משנה ו, גמרא תמורה יג, א
העופות והמנחות אינן עושין תמורה, שלא נאמר אלא בבהמה. הצבור והשותפים אינן עושים תמורה, שנאמר: (ויקרא כ"ז) לא ימיר אותו, יחיד עושה תמורה לא הצבור ולא השותפים עושים תמורה. קרבנות בדק הבית אינן עושין תמורה. אמר רבי שמעון: והלא המעשר בכלל היה, ולמה יצא? להקיש אליו: מה מעשר קרבן יחיד - יצאו קרבנות צבור, מה מעשר קרבן מזבח - יצאו קרבנות בדק הבית.
משנה תמורה פרק ב משנה א, גמרא תמורה ד, א 
יש בקרבנות היחיד מה שאין בקרבנות הצבור ויש בקרבנות הצבור מה שאין בקרבנות היחיד. שקרבנות היחיד עושים תמורה, וקרבנות הצבור אינם עושים תמורה. קרבנות היחיד נוהגין בזכרים ובנקבות, וקרבנות צבור אין נוהגין אלא בזכרים. קרבנות היחיד חייבין באחריותן ובאחריות נסכיהם, וקרבנות הצבור אינן חייבין לא באחריותן ולא באחריות נסכיהן, אבל חייבין באחריות נסכיהן משקרב הזבח. יש בקרבנות הצבור מה שאין בקרבנות היחיד, שקרבנות הצבור דוחין את השבת ואת הטומאה, וקרבנות היחיד אינן דוחים לא את השבת ולא את הטומאה. אמר רבי מאיר: והלא חביתי כהן גדול ופר יום הכפורים קרבן יחיד ודוחין את השבת ואת הטומאה? אלא שזמנן קבוע.
 
1. שיטת רבי שמעון
המשנה ממעטת בהמת ציבור ובהמת שותפים מדין תמורה. המיעוט מסתמך על לשון היחיד שנוקט הפסוק: 'לא ימיר'. כמו כן אין בקדשי בדק הבית דין תמורה. "דגבי תמורה כתיב קרבן, וקדשי בדק הבית לא איקרו קרבן[footnoteRef:2]". אולם לדעת רבי שמעון הם נקראים 'קרבן'[footnoteRef:3] ולפיכך הוא ממעט את המיועד לבדק הבית בעזרת לימוד ממעשר בהמה. בפשטות אין מחלוקת בין התנאים, אלא במקור הלימוד.  [2:  ר' עובדיה מברטנורא תמורה פרק א משנה ו.]  [3:  שם.] 

אם כן, לפי זה, "אין מחלוקת אלא במשמעות דורשין ולא בעיקר הדין[footnoteRef:4]". הרמב"ם פוסק:  [4:  תוספות יום טוב תמורה פרק א משנה ו.] 

"קרבנות בדק הבית אין עושין אותו תמורה, שנאמר במעשר: לא יבקר בין טוב לרע ולא ימירנו. והלא המעשר בכלל כל הקדשים היה, ולמה יצא? ללמד על הכלל: מה מעשר קרבן יחיד יצאו קרבנות צבור וכן השותפין מה מעשר קרבן מזבח יצאו קדשי בדק הבית[footnoteRef:5]". נראה שנקט כרבי שמעון. אמנם במשנה ישנן חילופי גרסאות. לפנינו כתוב: 'קרבנות' בדק הבית, אולם בגמרא וברש"י הגרסה היא: 'קדשי'. "נראה בעיני לומר דלגירסה זו כולי מתני' ר"ש היא. כמו שכתב רש"י בלשון אחר דבמתני' ליכא פלוגתא אלא כולה ר"ש... וניחא נמי לפי' זה דגרסינן 'אמר ר"ש', ולא: 'ר"ש אומר'[footnoteRef:6]". בכל מקרה גם אם התנאים חולקים, אין זה אלא במקור למיעוט שותפים וציבור, אך אין בכך נפקא מינה. אולם, ייתכן שבכל זאת ישנם הבדלים להלכה בין התנאים. נבחן את מקור הדין לפטור שותפים ממעשר בהמה. ניתן להבין שלא שייך מעשר בהמה בשותפות כלל, או שישנו פטור ספציפי לשותפות, אך ניתן לצייר מציאות של חיוב. במסכת בכורות שנינו: "ת"ר: יהיה לך - ולא של שותפות, יכול אפילו קנו בתפיסת הבית - ת"ל יהיה[footnoteRef:7]". כלומר שותפות פטורה ממעשר בהמה מאחר שאינה מיוחדת 'לך'. אם כן, "מעשר ליתא בשותפות[footnoteRef:8]". אמנם יורשים מתפוסת הבית חייבים, אך זה בגלל שתפיסת הבית "לא הוו כשותפות[footnoteRef:9]". הרמב"ם מוסיף פטור מטעם לקוח, אך מרמז גם לדרשה שבעקבותיה הלך רש"י: "הלוקח טלאים שנולדו בשנה זו או שנתנו לו במתנה הרי הם פטורים מן המעשר עד שיולדו ברשותו, לפיכך השותפין שנשתתפו בבהמות... פטורים מן המעשר שכל טלה מהן כמכור, וכן האחים שירשו טלאים מאביהם, הרי הן פטורין מן המעשר. אבל הנולדים להם בשותפות לאחר מכאן מאלו הבהמות, בין לשותפין בין לאחים, חייבין במעשר. וכן אם היו שותפין במעות וקנו בהמות ממעות השותפות, והאחים שקנו בהמות ממעות הירושה, הרי הנולדים מהם לאחר מכאן חייבין במעשר, שהרי ברשותן נולדו והרי הן כאיש אחד[footnoteRef:10]". בסוף דבריו הרמב"ם מחייב בתפוסת הבית, כדברי רש"י שאין זו נקראת שותפות אלא כאיש אחד. אם המקור המרכזי לפטור הוא דין 'לקוח', שותפות שאין בה 'לקוח' חייבת. אם כן קשה: "הלא גם במעשר משכחת באלו שנולדו לאחר מכאן וחייבין, והוי קרבן מעשר בשותפות[footnoteRef:11]". ייתכן שהרמב"ם נצרך לשני הלימודים[footnoteRef:12], גם לפטור 'לקוח', וגם לפטור 'לא יהיה', כפי שמשתמע מסוף דבריו. כשלכל שותף ישנה בעלות על חצי הבהמה הרי זה פטור שותפות, ולאחר שהקנו את חלקם אחד לשני וחזרו והצטרפו, בהמתם תהיה פטורה ממעשר מדין 'לקוח'. "לפי זה הא דילפינן ממעשר, דציבור ושותפין אינן ממירין, אין הילפותא שוה, דציבור נתמעט פשוט דכמו קרבן מעשר ליתא אלא ביחיד, כן תמורה ליתא אלא בקרבן יחיד, אבל ציבור אין ממירין. אבל בשותפין, הלא עצם הקרבן איתא גם במעשר קרבן שותפין, היכא דנולדו אח"כ, אלא דהילפותא הוי כמו דאיכא פטור שותפין במעשר דאינם מעשרים, ה"נ ילפינן דשותפין אינן ממירין, ועי' ברמב"ם הל' תמורה דלא משמע כן[footnoteRef:13]". שכתב: "שהצבור והשותפין אין עושין תמורה[footnoteRef:14]". דהיינו, לפי ר' חיים בציבור לא שייכת תמורה כלל, ובשותפים הלימוד שונה מעט: מאחר שמצאנו פטור מסוים בשותפים, שאינם מעשרים, ניתן להסיק שגם אינם ממירים. אם כן ממעשר נלמד להמרה, שבשותפות אינה חלה, ובציבור אינה שייכת כלל. ייתכן שלפי זה יש אפשרות של תמורה בבהמת שותפים חולין[footnoteRef:15]!	Comment by אבי ונגרובר: כאן ובכלל, רצוי להסביר את הדברים ולא להסתפק בציטוט	Comment by אבי ונגרובר: כנ"ל [5:  רמב"ם  תמורה פרק א הלכה יב.]  [6:  תוספות יום טוב פרק א משנה ו. גם בפירוש המשניות הרמב"ם מסביר את הלימוד ממעשר דווקא.]  [7:  בכורות נו, ב.]  [8:  רש"י יג, א ד"ה אמר רבי שמעון.]  [9:  רש"י בכורות נו, ב ד"ה וכשחייבין.]  [10:  רמב"ם  בכורות פרק ו הלכה י.]  [11:  חידושי הגרי"ז כאן.]  [12:  חידושי ר' חיים על הרמב"ם.]  [13:  חידושי הגרי"ז כאן.]  [14:  רמב"ם  תמורה פרק א הלכה א.]  [15:  תפארת יעקב על המשניות. ובחזון יחזקאל (על התוספתא פרק א הלכה ו) כתב אחרת.] 

2. המלקות לשותף הממיר על פי הרמב"ם
בעקבות המשנה פסק הרמב"ם שתי הלכות שונות: "אחד מן השותפין שהמיר, או מי שהמיר בקרבן מקרבנות הצבור, הואיל ויש לו בהן שותפות - הרי זה לוקה ואין התמורה קודש[footnoteRef:16]".  [16:  רמב"ם שם.] 

מאידך: "העופות והמנחות אינן עושין תמורה, שלא נאמר אלא 'בהמה'[footnoteRef:17]". למרות ששני הדינים נלמדו יחדיו במשנה, לא פסק הרמב"ם חיוב מלקות לממיר עופות. אם כן מדוע ממיר בשותפות חייב[footnoteRef:18]? ניתן לתלות זאת במחלוקת התנאים. בתורה נאמר: "(י) לֹ֣א יַחֲלִיפֶ֗נּוּ וְלֹֽא־יָמִ֥יר אֹת֛וֹ ט֥וֹב בְּרָ֖ע אוֹ־רַ֣ע בְּט֑וֹב וְאִם־הָמֵ֨ר יָמִ֤יר בְּהֵמָה֙ בִּבְהֵמָ֔ה וְהָֽיָה־ה֥וּא וּתְמוּרָת֖וֹ יִֽהְיֶה־קֹּֽדֶשׁ[footnoteRef:19]". לפי חכמים, שפטור שותפים נובע מלשון היחיד של הפסוק, הרי שגם איסורי החלפה והמרה[footnoteRef:20] שבתחילת הפסוק, אינם קיימים בשותפים. אולם לפי רבי שמעון, שכאמור הרמב"ם הלך בעקבותיו, מעשר הוא מקור הדין, ולגביו נאמר בשלהי חומש ויקרא: 	Comment by אבי ונגרובר: רצוי להסיר את הטעמים [17:  רמב"ם  תמורה פרק א הלכה יא.]  [18:  הרב אונטרמן ז"ל בספרו שבט מיהודה (ח"ג עמ' רמה).]  [19:  ויקרא פרק כז.]  [20:  הסתפקו בעלי התוספות (ב, א ד"ה וסופג) אם הממיר לוקה שמונים בגלל שני הלאווים, או שכל לאו דן במקרה אחר.] 

"(לב) וְכָל־מַעְשַׂ֤ר בָּקָר֙ וָצֹ֔אן כֹּ֥ל אֲשֶׁר־יַעֲבֹ֖ר תַּ֣חַת הַשָּׁ֑בֶט הָֽעֲשִׂירִ֕י יִֽהְיֶה־קֹּ֖דֶשׁ לה'	Comment by אבי ונגרובר: כנ"ל
(לג) לֹ֧א יְבַקֵּ֛ר בֵּֽין־ט֥וֹב לָרַ֖ע וְלֹ֣א יְמִירֶ֑נּוּ וְאִם־הָמֵ֣ר יְמִירֶ֔נּוּ וְהָֽיָה־ה֧וּא וּתְמוּרָת֛וֹ יִֽהְיֶה־קֹ֖דֶשׁ לֹ֥א יִגָּאֵֽל[footnoteRef:21]". [21:  ויקרא פרק כז.] 

דין תמורה נוהג במעשר, ולא איסור החלפה. כפי שהדגיש רש"י: "מעשר בהמה בכלל כל הקדשים היה, דעבדי תמורה[footnoteRef:22]". כיוון שכך - אין איסור החלפה ממועט משותפים ומציבור, ולפיכך לוקים עליו לפי רבי שמעון והרמב"ם[footnoteRef:23]. לפי חכמים המיעוט הוא מכל הלאו, לפי רבי שמעון המיעוט מורה שתמורה לא חלה אולם הלאו נשאר. ייתכנו הבדלים נוספים בין חכמים לרבי שמעון[footnoteRef:24]. [22:  רש"י יג, א ד"ה אמר רבי שמעון.]  [23:  דף על הדף כאן, משנת חכמים.]  [24:  שלרבי שמעון אין תמורה בקדשי נכרים כפי שאינם במעשר (משנת חכמים), שלרבי שמעון תמורה אינה קרבה בבמה כמעשר (חידושי רבי מאיר שמחה על הש"ס סימן מג).] 

ג. מחלוקת חכמים ורבי מאיר
במשנה הפותחת את פרק ב, נאמר שקרבנות ציבור דוחים שבת וטומאה. על כך מעיר רבי מאיר מחביתי כהן גדול ופר יום הכיפורים, שאף הם דוחים שבת וטומאה למרות שהם קרבן יחיד[footnoteRef:25]. על כן סבור רבי מאיר להגדיר שכל מה שזמנו קבוע דוחה שבת וטומאה. הרמב"ם קובע בפשטות, ש"הטעם שאמר ר' מאיר טעם נכון כללי ואין חולק בכך[footnoteRef:26]". אך הרב מברטנורא כתב: "והלכה כרבי מאיר", ותמה עליו בתוספות יום טוב "מה שייך לפסוק הלכה לענין הטעם?" בעל תפארת ישראל[footnoteRef:27] הציע:  [25:  לפי חכמים ייתכן שיש לקרוא לקרבנות אלו קרבנות ציבור – על פי יומא נ, א.]  [26:  פיה"מ רמב"ם על פרק ב משנה א.]  [27:  ב'יכין'.] 

"נפקא מינא בין ת"ק לר"מ, פסח שני. דלכ"ע מדלא אתי בכנופיא קרבן יחיד הוא [כיומא נ"א א'], דלר"מ מדזמנו קבוע דוחה שבת וטומאה, ולרבנן לא דחי. וקיי"ל דדוחה שבת אבל לא טומאה, דמפני טומאה דחיתו ואיך יחזור ויעשה בטומאה".
הוסיף הגרי"ז השלכה נוספת: "וצ"ע דביומא (דף ז' ע"א) מפורש, דהא דאמרינן טומאה הותרה, זה דוקא בציבור אבל ביחיד הוי דחויה. א"כ נפק"מ בין ציבור ליחיד, וחלוק הקרבן ציבור מביחיד, ואי"צ לומר דוקא בקבוע להם זמן[footnoteRef:28]".  [28:  יד, א.] 

על כך יש להעיר[footnoteRef:29] שהרי שנינו: "מתניתין דלא כרבי יהודה. דתניא: דוחה את השבת, ואין דוחה את הטומאה. רבי יהודה אומר: אף דוחה את הטומאה. מאי טעמא דתנא קמא - מפני טומאה דחיתיו, יחזור ויעשה בטומאה? - ורבי יהודה: התורה חזרה עליו לעשותו בטהרה, לא זכה - יעשה בטומאה. תנו רבנן: פסח ראשון דוחה את השבת, פסח שני דוחה את השבת. פסח ראשון דוחה את הטומאה, פסח שני דוחה את הטומאה. פסח ראשון טעון לינה, פסח שני טעון לינה. דוחה את הטומאה כמאן - כרבי יהודה[footnoteRef:30]". הסוגיה מתעלמת משיטת רבי מאיר. לכאורה יכלה להביא את דבריו כסייעתא לרבי יהודה, או להקשות מן המשנה בתמורה על דברי רבי יהודה, במקום להביא ברייתא. נתון זה משיב אותנו להבנת הרמב"ם שאין מחלוקת בין חכמים לרבי מאיר. שני הטעמים מתלכדים אצלו[footnoteRef:31]:  [29:  המהלך שלפנינו הוא של מו"ר הרב יהושע צוקרמן זצ"ל, בספרו 'האחדות הכוללת' עמ' 62 ואילך. להלן: 'הרב צוקרמן'.]  [30:  פסחים צה, ב.]  [31:  "הרמב"ם מקפיד בכל הדינים הללו, לייחס לימוד דחיית השבת בהקרבת קרבנות לעניין קביעת הזמן, ודחיית הטומאה לגורם הציבור" (הרב צוקרמן, עמ' 64). ויתבאר מעט בדברי הרב קוק בסוף מאמר זה.
] 

"יחידים נדחים לפסח שני ואין צבור נדחה לפסח שני. וכן כל קרבנות הצבור כולן קריבין בטומאה אם נטמא הרוב לפי שהם נלמדים מן הפסח, שהרי נאמר בפסח: 'במועדו', ונאמר בכל קרבנות הצבור: 'אלה תעשו לה' במועדיכם', הרי עשה מועד לכולן. וכן כל שיש לו זמן קבוע יבוא בטומאה אם נטמא רוב הקהל[footnoteRef:32]". "יוצא לנו שטעמו הכללי של רבי מאיר, שכל שזמנו קבוע דוחה טומאה, יש בו תמיד מן הציבוריות... קביעת הזמן מגלה את הכח שיש לציבור לדחות.. את הטומאה[footnoteRef:33]". [32:  פיה"מ לרמב"ם פסחים פרק ז משנה ד.]  [33:  הרב צוקרמן, 67.] 

ד. ציבור לעומת שותפים
הרב צוקרמן[footnoteRef:34] מגדיר, שקביעת הזמן משתפת את היחיד: "עם כח הציבור היוצא לפועל על ידי אותה קביעת זמן, ובזה ישנן שלוש מדרגות: א. קרבן יחיד כשלמים. ב. קרבן השותפים, הציבור, אוסף פרטים.. ג. קרבן עם ישראל, החובה, מתרומת הלשכה. בריה חדשה, שלכל יחיד יש חלק בה. הבריה החדשה היא נשמת ישראל.. ומטעמה וקדושתה אין אחיזה וטומאה". בכך הוא מסביר את המלקות שפסק הרמב"ם לממיר: "מצדו האישי (א) הייתה יכולה לתפוס התמורה אלא שהשותפים (ב) מעכבים". הרי חלק מן הדוגמאות שהוא מביא כדי להדגים את הפנים השונות של ב ו – ג, שותפים לעומת כלל: "ואם תאמר: הכא משמע דכתנת מכפרת על דידיע מאן קטליה, ובשבועות (דף ח.) מצריך קרא למימר שאין שעיר המשתלח מכפר על דידיע מאן קטליה. ואמאי צריך קרא? פשיטא, דהא כתנת מכפרת. ומיהו יש לפרש דיש חילוק בין ציבור לכל ישראל: דכתנת מכפרת אציבור, ושעיר המשתלח על כל ישראל[footnoteRef:35]". דוגמה נוספת למדרגה השלישית: "שנוי בעלים לא שייך בקרבן צבור, שהרי הכל בעליו[footnoteRef:36]". ייתכן שתתגלע מחלוקת בדין לאיזה סוג יש לשייך מצב מסוים. חמישה מיליון איש המתנדבים עולה, לדעת רש"י קרבן שותפים רבים הוא זה[footnoteRef:37], ולדעת הרמב"ן קרבן ציבור: [34:  עמ' 68.]  [35:  תוספות זבחים פח, ב ד"ה מכפרים על שפיכות דמים.  ]  [36:  רש"י זבחים ד, א ד"ה וישנו בציבור. ויש לחלק מדין תמורה, לה נתנו דין שותפים, אולי כיוון ששם מביא כתמורה בהמה אחרת שאינה של ציבור. וצריך לי עיון. גם בשחיטה של קרבנות ציבור שלא לשמה קיימת מבוכה, שבמהדורה ראשונה קבע הרמב"ם ש"סכין מושכתן למה שהן ראויין לו", והוא פלא מגמרא (זבחים ד, א) הנוקטת ששינוי קודש 'ישנו בציבור'. אכן במהדורה בתרא קבע הרמב"ם: "קרבנות הציבור פוסלתן שחיטה שלא לשמן" (פירוש המשניות, תחילת זבחים). במשנה תורה הכריע כאפשרות השנייה (פסולי המוקדשים פרק טו הלכה א). ויעוין בזה בשערי היכל לזבחים, חלק א מערכה ב, עמ' ט-י.
]  [37:  וצריך סמיכה.] 

"תקריבו - מלמד ששנים מתנדבים עולה בשותפות. קרבנכם - מלמד שהיא באה נדבת צבור, היא עולת קיץ המזבח הבאה מן המותרות. לשון רש"י. פירש הרב כן, לומר שאם יתנדבו רבים להביא עולה עולת השותפין היא, מה בין שנים המשתתפין בקרבן ובין עשרה ואלף שנשתתפו בו?  אבל קיץ המזבח הבאה מן המותרות, לב ב"ד מתנה עליהן, ולפיכך היא עולת צבור.
והנה לדעתו כל עולה שיביאו רבים, חוץ מן המותרות, דינה כדין עולת השותפין, וטעונה סמיכה בכלם, ונסכים קרבים משלהם. ואולי לדעתו, עולת העוף שהיא באה נדבת שנים ואינה באה נדבת צבור, וכן השלמים שאמרו בהם שהשותפין מביאין אותם נדבה ואין הצבור מביאים אותם נדבה (תורת כהנים פרק טז ה), בכלן יכולין הרבים להתנדב להם בתחלה, דעולת השותפין היא נקראת ושלמי שותפין הם נקראין. ולא מעטו, אלא שלא יביאו אותן מן הקופות. ואפשר שנאמר, שאם רצו צבור להפריש בתחלה לנדבה, ויגבו אותה כאשר יגבו השקלים לתמידין ומוספין, שתהיה נדבת צבור בעולת בהמה, ואין בה סמיכה, שנתרבה מן הכתוב הזה. וכל זמן שיתנדבו בו רוב ישראל היא נדבת צבור, ואינה בעולת העוף ולא בשלמים, ומעוטן נדונין כיחידים. והוא העיקר[footnoteRef:38]". [38:  רמב"ן ויקרא פרק א פסוק ב.] 

ה. ציבור לעומת כלל בדברי האחרונים
מושגים אלו יסודיים הם, וגדולים רבים ביארום, בביטויים שונים. לחשיבות הדברים, ומאחר שכל אחד מאיר פן נוסף, נרחיב מעט את היריעה. הרי דברי הרב סולובייצ'יק[footnoteRef:39]:
 "מחנה ועדה מהווים שתי תופעות.. שונות, שני קבוצים נפרדים שאין ביניהם שום השתתפות ויניקה הדדית. מחנה נוצר מתוך השאיפה להגנה, ומתפרנס מרגש הפחד. ועדה נוצרת מתוך געגועים להתגשמות אידיאה מוסרית נהדרה, ומתפרנסת מרגש האהבה. במחנה שולט הגורל שלטון בלי-מצרים, ובעדה שולט היעוד. המחנה מהווה שלב בהשתלשלות ההיסטורית של העם, וקיום הגוי מזדהה עם מציאותה של העדה... 
 לכתחילה היו בני-ישראל במצרים מחנה; כשנשתחררו על ידי הקב"ה עלו לדרגת עם. 
ברם, העדה קובעת ברכה לעצמה במלכות האדם ורוחו הכביר... עדה זוהי קבוץ יחידים בעלי עבר אחד, בעלי עתיד כללי, בעלי שאיפות משותפות, בעלי כמיהות זהות לעולם שכולו טוב וכולו נאה, בעלי יעוד יחודי ואחדותי. תחילתה של העדה תחובה במסורת-אבות וירושת-עם, בדמדומי השחר שלה, וסופה מושרש בחזון אחרית הימים משותף. בני העדה הם עדים... על עתיד-פלא שעדיין לא בא! העדה כוללת לא רק את הפרטים הנוכחים החיים עכשיו, אלא חובקת היא את כל אלה שחיו ושעתידים לחיות מקדם ועד אחרית הימים. המתים שהלכו לעולמם עדיין קיימים בתחום העדה, והעתידים להיוולד חיים כבר ברשותה. עדה היא גוי קדוש שאינו מפחד את הגורל ושאיננו חי בעל-כרחו. מאמין הוא ביעודו, וברצונו הטוב הוא מקדש את עצמו לגישומו. על קיום עם שנולד מן המחנה נכרתה ברית-מצרים, ועל קיום גוי קדוש נכרתה ברית בסיני[footnoteRef:40]". הרב חרל"פ כתב: [39:  תודה למו"ר הרב דניאל מילר שהעמידני על מקור זה.]  [40:  איש האמונה, עמ' 94 ואילך.] 

"השורש הרוחני של עם ישראל, נשמת כלל ישראל שממנה נפרטים ומתגלים כל הפרטים, היא נשמה עם תפקיד אדיר – לגלות שם שמיים בעולם, לגלות את רצון ה', להיות עדים על הקב"ה, עדים לרצון ה', עדים בעצם חייהם, מידותיהם והנהגתם. הנשמה הזאת תמיד טהורה ומתוקנת. כל הקלקולים הינם רק בפרטים, אך לא בכלל. 'כולך יפה רעייתי' – ולעולם 'מום אין בך!, והשם 'עדה' מורה על העדות שניתנת על ידי הכלל....
כשעמדו ישראל על מפתן הארץ, היה נדרש לגלות את נפלאות השורש של ישראל ולבטל על ידו את כל הפגמים שבענפים ,ולגלות את יסוד מגמתם שהם עדות לשם ד' גם בשורש וגם בענף. ולכן בא הדבור 'הקהל את העדה'..[footnoteRef:41]". [41:  'מי מרום', חלק ה', עמ' ריב ואילך. תודה לרב יוחאי רודיק שהפנה אותי למקור זה.] 

והאחרון הגדיל, לשונו של הרב קוק:
"כל אומה עיקר הקיבוץ שלה הוא כדי להיטיב להיחידים הפרטיים, אבל הכלל מצד עצמו אין לו מציאות עצמית, ונמצא שערך הצבור כלפי אוה"ע הוא בבחינת שותפים, ואצל השותפים בודאי העיקר הוא חלקו של כל יחיד שבשותפות הכללית לגבי אותו היחיד. אבל באמת לגבי ישראל, ציבור ושותפין הם שני מושגים, כדמשמע מסוגיא וממשנה דתמורה י"ג א' אין הציבור והשותפין עושין תמורה, מפני שיש בציבור של ישראל קדושה ומציאות כללית, שאינה נערכת כלל כלפי החלק של כל פרט, והיא עומדת למעלה מגדרי חלוקה, ובשביל כך קרבנות ציבור צריכין להיות משל ציבור דוקא, שזהו ענין הקדושה של הכלל כולו. והיינו טעמא דרבנן דב"מ קי"ח א', דחיישי שמא לא ימסרם יפה יפה.. והיינו שיש בזה קנין שכלי... כיון שצריכין דוקא קנין של צבור, שהוא כללי, וצריך שכל רוחני לציירו, ע"כ חיישינן שמא לא יתפוס את הענין... שאע"פ שימסור לציבור בתור שותפין, שגם הפרט שלו יש לו בזה חלק פרטי, לא ימסור להם בתור ציבור כללי. שאין שייכות לזה להפרט מצד פרטיותו, אלא מצד קדושת קשורו אל הכלל. 
ועיקר קדושת תורה שבע"פ, שהיא תורת הברית של ישראל, הוא מפני קדושת הכלל שניכר בה יותר, כדאמרי' בגזירת חז"ל, שצריך שיהי' הגוי כולו, כע"ז ל"ו...[footnoteRef:42]".   [42:  משפט כהן, הלכות טהרה סימן קכד.] 

"הגאון הרוגצובי לדרכו, כתב אף הוא שבבני נח אין גדר ציבור וכלל, והם כולם מנקודת ההלכה פרטים נבדלים[footnoteRef:43]". [43:  'אישים ושיטות', הרב זוין, עמ' 236.] 



